ÚRAD VLÁDY SLOVENSKEJ REPUBLIKY
                Sekcia vládnej legislatívy

							         	Na rokovanie vlády SR
                                                                               	Dňa 1. marca 2006
                                                                               	 K materiálu č. 3371/2006
							         	K bodu č. 4

S T A N O V I S K O
 
k návrhu nariadenia vlády Slovenskej republiky o technických požiadavkách na mechanizmus riadenia motorových vozidiel a ich prípojných vozidiel – k novému zneniu

I.

   	Návrh nariadenia vlády Slovenskej republiky o technických požiadavkách na mechanizmus riadenia motorových vozidiel a ich prípojných vozidiel ako iniciatívny materiál vypracovaný podľa § 2 ods. 1 písm. j.) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky a podľa § 5 ods. 26, § 6 ods. 16 a § 7 ods. 19 zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov na rokovanie vlády predkladá  minister dopravy, pôšt a telekomunikácií Slovenskej republiky Pavol Prokopovič.

II.

Účelom predkladaného nariadenia vlády je na účely typového schvaľovania ES vozidla ustanoviť technické požiadavky, ktoré musí spĺňať mechanizmus riadenia motorových vozidiel a ich prípojných vozidiel.

Predkladaným návrhom nariadenia vlády sa do právneho poriadku Slovenskej republiky preberá smernica Rady 70/311/EHS z 8. júna 1970 o aproximácii právnych predpisov členských štátov týkajúcich sa mechanizmu riadenia motorových a ich prípojných vozidiel v platnom znení.

Predkladateľ uvádza, že návrh nariadenia vlády nemá finančný, ekonomický, environmentálny vplyv, ani vplyv  na zamestnanosť a na podnikateľské prostredie.

Návrh zákona bol predmetom pripomienkového konania a na rokovanie vlády SR sa predkladá bez rozporov.

III.

Legislatívna rada vlády SR prerokovala predmetný návrh na svojom zasadnutí dňa 7. februára 2006 a odporučila návrh nariadenia vlády predložiť na rokovanie vlády SR v novom znení, v ktorom budú zapracované jej pripomienky.

IV.

Sekcia vládnej legislatívy Úradu vlády Slovenskej republiky konštatuje, že v novom znení návrhu nariadenia vlády Slovenskej republiky o technických požiadavkách na mechanizmus riadenia motorových vozidiel a ich prípojných vozidiel sú všetky pripomienky Legislatívnej rady vlády Slovenskej republiky   (9 pripomienok) zapracované.

Sekcia vládnej legislatívy Úradu vlády Slovenskej republiky preto odporúča vláde Slovenskej republiky návrh nariadenia vlády Slovenskej republiky o technických požiadavkách na mechanizmus riadenia motorových vozidiel a ich prípojných vozidiel schváliť. 

Bratislava 24. februára 2006
Vypracoval: V. Vázal

              Štefan  G r m a n
           		    generálny riaditeľ
	                                                            sekcie vládnej legislatívy